बस चालक नहीं करते ट्रैफिक नियमों का पालन | Central India's Premier Hindi Daily | Nava Bharat – Rashtra Hith Ka Prahari
Home भोपाल बस चालक नहीं करते ट्रैफिक नियमों का पालन
Posted On: July 12, 2018 2:03 PM In: भोपालNo Comments
नवभारत न्यूज भोपाल, शहर में चल रहे मैजिक, मिनी बस और लो-फ्लोर बस चालक ट्रैफिक नियमों की परवाह नहीं कर रहे हैं.इन वाहनों के चालकों के हौसले इतने बुलंद हैं कि चौराहों पर रेड सिग्नल पर एवं बीच सडक़ पर ही सवारी उतारते और चढ़ाते हैं ,यहां तक कि कभी-कभी तो इन बसों के चालक रेड सिग्नल होने के बावजूद भी सिग्नल पर अपना वाहन नहीं रोकते और नियमों की अनदेखी करते हुए निकल जाते हैं जिससे दुर्घटना होने की संभावना हमेशा बनी रहती है.
इस साल 9 लोगों की हुई मृत्यु
इस साल लो-फ्लोर बस के कुचलने से अब तक नौ लोगों की मौत हो चुकी है. अधिकतर हादसों में सीधे तौर पर लो-फ्लोर चालकों की लापरवाही रही है.बावजूद बसों की बेलगाम रफ्तार पर नियंत्रण नहीं किया जा रहा.हादसा होने पर बस जब्त कर पुलिस कार्रवाई का ढिंढोरा पीट चुपचाप बैठ जाती है.
बनी रहती है भ्रम की स्थिति
ट्रैफिक पुलिस के साथ, आम जनता इस भ्रम में हैं कि लो-फ्लोर बस सरकारी हैं. ऐसे में अधिकतर पुलिसकर्मी बस को नहीं रोकते. इसका फायदा बस चालक ट्रैफिक नियमों को तोडकऱ उठा रहे हैं. इसके साथ ही मैजिक, मिनी बस और लो-फ्लोर बस चालक जहां सवारी दिखी वहीं सडक़ पर वाहन रोक देते हैं. इससे आए दिन जाम की स्थिति बनती है.
नहीं होती चालानी कार्रवाई
लोगों का कहना है कि लो फ्लोर बसों के लिए राजधानी में बसों की संख्या बढा दी गयी है, लेकिन बसों की समय-समय पर मेंटेनेंस नहीं किया जाता. जिससे राजधानी में चलने वाली बसों की हालत बहुत खराब हो गयी है.
पुलिस दो पहिया और चार पहिया वाहनों की लापरवाही पर चालानी कार्रवाई करती है. लेकिन बसों की लापरवाही पर कोई कार्रवाई नहीं होती है. इसके चलते बस चालक मनमाने तरीके से सिग्नल तोड़ते हुए बस चालते हैं. ऐसी स्थिति में कई बार हादसों का भी खतरा बढ़ जाता है.
हमारे द्वारा लगातार ट्रैफिक नियम तोडऩे वाली इन बसों पर कार्यवाही की जा रही है ट्रैफिक थाने और अन्य थानों में बड़ी संख्या में हमने इन वाहनों को जप्त किया है आज की स्थिति में जप्त की गईं लगभग 10 से 15 गाडय़िां यातायात थाने में खड़ी हुई है.
-महेंद्र जैन एडिशनल एसपी ट्रैफिक भोपाल
सडक़ों पर ठेले,गुमठी वालों का कब्जा